Verskeie beseer toe skote in Franse hoërskool klap
JY LEES NOU Verskeie beseer toe skote in Franse hoërskool klap
Tydens ’n skietvoorval by ’n hoërskool in Grasse, naby Cannes in Frankryk, is minstens twee sover bekend glo beseer.
Aanvanklike berigte het gedui op minstens twee wat beseer is tydens ’n skokkende skietvoorval Donderdag by ’n Franse hoërskool in Grasse. Sedertien het ’n woordvoerder vir die Franse minister van binnelandse sake bekendgemaak dat drie mense, waaronder die skoolhoof, tydens die voorval beseer is. "Ek het gesien hoe hy ons hoof skiet," sê Thomas, ’n leerder van die skool.
Thomas, lycéen à #Grasse: "Je l'ai vu tirer sur notre proviseur" https://t.co/yY9ep0Shvc pic.twitter.com/DnFs7rXt4F — Nice-Matin (@Nice_Matin) March 16, 2017
Ander nuusbronne dui aan dat minstens agt mense beseer is.
’n 17-jarige skoolseun is in hegtenis geneem. Hy was in besit van ’n geweer, ’n rewolwer, ’n pistool en twee handgranate. Volgens die nuusagentskap France 3 het ’n student navorsing op die internet gedoen oor skietvoorvalle by Amerikaanse skole.
Photos of students and firemen taken by storekeeper whose shop is opposite Tocqueville high school in #Grasse. @france24 pic.twitter.com/Ao4pnT8JKA — Sanam Shantyaei (@SanamF24) March 16, 2017
Grasse, die parfuumhoofstad van die land, is sowat 44 km vanaf Nice.
Die skietvoorval het plaasgevind kort nadat 'n briefbom vroeër Donderdagoggend by die Internasionale Monetêre Fonds (IMF) se kantore in Parys ontplof het. ’n Vrou is tydens die ontploffing beseer.
’n Skietvoorval Donderdag by ’n hoërskool in Grasse naby Cannes in Frankryk het tot dusver tot twee beserings gelei.
#France #Latest Terror attack alert activated after shooting in a high school in #Grasse . Reports of 3 armed men inside the building. pic.twitter.com/ZuYNUxAzAo — José Miguel Sardo (@jmsardo) March 16, 2017
Berigte dui daarop dat tot drie gewapendes die Tocqueville-skoolgebou binnegedring het. Die polisie het inwoners gewaarsku om binnenshuis te bly terwyl die Franse regering ’n voorlopige terreur-waarskuwing uitgereik het. Een van die gewapendes, met verskeie vuurwapens by hom, het op die skoolhoof losgebrand. ’n Man is in hegtenis geneem en nog ’n persoon het voet in die wind geslaan.
BREAKING UPDATE: French govt launches terrorist attack warning after #Grasse incident (FILE PHOTO) https://t.co/hxlPBS7wYi pic.twitter.com/hPPaBnJvoW — RT (@RT_com) March 16, 2017
Die BBC berig die skietery het tussen twee studente plaasgevind.
Frankryk verkeer steeds in ’n noodtoestand sedert die dodelike aanvalle in Parys (2015) en Nice (2016).